**דף הנחיות לקבלן הנכנס לאתר הטכניון**

**חזון ומדיניות הבטיחות של הטכניון:**

*חזון הבטיחות:*

הטכניון באמצעות כל עובדיו מנהליו וקבלנים העובדים בתחומו ישאף לנהל מערך בטיחות אפקטיבי לשיפור מתמיד של הבטיחות בקמפוס במטרה למנוע תאונות עבודה, פגיעות ומחלות מקצוע**.**

*מדיניות הבטיחות של הטכניון:*

* הטכניון רואה בפעילויות בנושא הבטיחות שווה ערך ליתר הפעילויות המתבצעות בקמפוס ומשלימות אותן ע"מ להביא לשיפור במכלול הביצועים של הטכניון.
* הטכניון רואה בכל מנהל ועובד אחראי לבטיחותו ולבטיחות העובדים הכפופים אליו והאזור שבאחריותו ולמילוי כל הוראות החוק ונהלי הטכניון כפי שיפורסמו מפעם לפעם.
* מערכת החוקים, התקנות והצווים של המדינה, ובצדם נוהלי הטכניון והוראותיה בנושאי בטיחות יהוו תשתית ובסיס למערך הבטיחות ויחולו על כל עובדי הטכניון, על תלמידיה, על אורחים ומבקרים הנמצאים בחצרותיה, על כל מקום בו מתקיימות פעילויות מטעם הטכניון, על כל מי שמבצע עבודה מטעם הטכניון ועבורו, על דיירים ועל שוכרים השוהים במבני הטכניון.

**כניסה לקמפוס:**

* אין להיכנס לשטח הטכניון ולהתחיל כל עבודה ללא אישור מאת מזמין העבודה/ מפקח העבודה, נציג יחידת הבטיחות וללא שבוצעה הדרכת בטיחות לקבלן ועובדיו.
* כניסה ויציאה משטח הטכניון בהתאם להנחיות השומרים – כולל בדיקה של רכבים ותיקים אישיים.
* אין להכניס רכבים ללא אישור מראש.
* עבודת קבלנים לאחר שעות הפעילות תחייב אישור מיוחד מיחידת הבטחון ומיחידת הבטיחות תוך שימת לב לנושאי תאורה, אבטחה.
* לפני כניסה לטכניון יש לדאוג לרישום ציוד הנכנס עד לרמת הפריט הבודד.

**התנהגות בשטחי הטכניון:**

* בכל מצב או התנהגות בלתי בטיחותיים יש לדווח לגורם האחראי. יש לתקן את המצב או התנהגות בלתי בטיחותיים לפני המשך העבודה. אם אין אפשרות לבצע את העבודה בבטחה אין לבצעה כלל.
* אין לשתות אלכוהול או לצרוך סמים בשטח הטכניון.
* כל עובד נדרש לסייע באחזקת אזור העבודה ע"י שמירה על ניקיון האזור במהלך יום העבודה ובסופו.
* אין לעשן במקום העבודה אלא רק במקומות המיועדים לכך.
* כל עבודה תבוצע בצוות מינימאלי של 2 אנשים לפחות באזור העבודה ) אלא אם נתקבל אישור לעבוד לבד מיחידת הבטיחות ).
* אין להתחיל עבודה כל-שהיא ללא אישור של מנהל בנין/ מנהל עבודה/ אחראי אזור ויחידת הבטיחות נכונה לאותו היום.
* אין לבצע עבודות בסיכון מיוחד כגון: עבודה בגובה, כניסה למכלים ובורות, קירבה/ חדירה לקווים של גזים/ קורוזיבים/ רעילים, ממיסים, ניקוזים, צנרת כיבוי אש ללא תאום ואישור של נציג יחידת הבטיחות.
* אין לבצע עבודות המייצרות אש או חום בשטח הטכניון ללא אישור בכתב מנציג יחידת הבטיחות של הטכניון.
* אין לבצע חסימות של פתחי יציאת חירום, גישה לעמדות כיבוי אש ודרכי גישה. באם נדרשת חסימה יש לקבל אישור מיחידת הבטיחות לאחר תכנון דרכי גישה חלופיות.
* התחברות למערכת מים כלשהי של הטכניון תתבצע אך ורק באישור בכתב מאגף בינוי ותחזוקה/ מהנדס הטכניון.
* מותר להסתובב בשטח הטכניון רק באזורים שהוגדרו לצורך העבודה.
* אין להיכנס לשטחים שאינם מפורטים בהיתר העבודה – אלא באישור מיוחד מראש.
* אין להיכנס לחדרי חשמל ללא אישור מראש.
* יש להישמע להוראות אנשי הבטחון ואנשי הבטיחות.
* אין לבצע כל עבודה בטכניון בימי שישי ושבת ללא תיאום מראש ובנוכחות נציגי המחלקה/הבנין הרלוונטית בטכניון או נציג אב"ת.
* אין לבצע כל עבודה שאינה מופיע בהיתר הבטיחות.
* באזורים מסוימים אסור השימוש בטלפונים סלולריים- יש לפעול עפ"י השילוט.

**הודעה על תאונות:**

* חובה על הקבלן ועובדיו לדווח על כל תאונה או אירוע או כמעט תאונה שאירעו בשטחי הטכניון ובמתקניה בהם מעורבים הקבלן או עובדיו לממונה על העבודה מטעם הטכניון וליחידת הבטיחות של הטכניון.
* הודעה הנ"ל אינה משחררת את הקבלן מחובת הדיווח לכל הנוגעים מכורח החוק.
* על הקבלן להחזיק רכב תקין לצורך פינוי של עובדיו במקרה הצורך.

**שימוש בציוד:**

* אין להשתמש בשום ציוד או חומר גלם השייכים לטכניון.
* אין להשתמש בציוד כיבוי אש לעבודה שוטפת אלא לצורכי כיבוי אש בלבד.
* אין להשתמש בציוד החירום של הטכניון.
* כל ציוד הרמה/ לחץ/ ו/או ציוד אחר הדורש בדיקה של בודק מוסמך עפ"י פקודת הבטיחות בעבודה ותקנותיו או כל חוק אחר ישא תעודה שכזאת בתוקף, סימון הציוד הנ"ל יעשה כנדרש עפ"י חוק.
* אין להניף ציוד וחומרים מחוץ לשטח שהוגדר לעבודה.
* אין להשתמש ולנהוג בכלי רכב של הטכניון.

**כשירות הקבלן ועובדיו:**

* כל עבודה הדורשת הסמכה, רשיון או היתר מרשות חוקית בישראל תתבצע אך ורק ע"י איש מקצוע מנוסה שהוסמך לכך ונושא תעודה או היתר בתוקף לעבודה זו.
* הקבלן מצהיר בזאת כי הוא וכל עובדיו הנם כשירים מבחינה רפואית וכי עברו את הבדיקות הרפואיות עפ"י כל דין.

**התנהגות בחרום:**

* כאשר מבחינים באירוע חירום יש להתקשר ליחידת הביטחון מכל טלפון שבטכניון לטלפון החירום 4242 ולמסור את הפרטים הבאים – שם, אופי האירוע ומיקום האירוע.
* בכל מקרה של פציעה יש לגשת למרפאה לקבלת טיפול רפואי.
* בעת הישמע אזעקה יש להקשיב להודעה במערכת הכריזה ולנהוג לפי ההוראות.
* במקרה של פינוי יש להגיע במהירות האפשרית) הליכה מהירה ולא ריצה) לאזור הכינוס הקרוב ביותר למקום העבודה.
* אחרי הגעה לאזור הכינוס יש לחכות לבדיקת נוכחות ולהישמע להוראות שינתנו במקרה כזה, החזרה לעבודה תעשה רק אם הדבר אושר.
* במקרה של שריפה יש לנסות לכבות אותה (אם אין סיכון לחיים) במידה ולא, יש לפנות את האזור ולהודיע מיידית למוקד בטחון ובטיחות בטלפון הקרוב.
* במקרה של פגיעה מחומר כימי במעבדות, וכד' יש לשטוף את אזור הפגיעה במשך לא פחות מ – 15 דקות במשטפות החירום.

**עבודות בחשמל:**

* כל ציוד חשמלי או כבל מאריך חייב לעמוד בדרישות מהנדס החשמל של הטכניון:
	+ חייב לעבור בדיקת חשמלאי מוסמך ועליו לשאת תג שמישות רבעוני חתום ע"י חשמלאי מוסמך בלבד.
	+ בעל בידוד כפול.
	+ ציוד חשמלי מטלטל כולל כבל מאריך ייבדק לתקינות חשמלית אחת לשלושה חודשים.
	+ אין לעבוד עם ציוד פגום פיזית.
		- כבל מאריך יהיה בעל אורך מכסימלי של 50 מטר, בעל ציפוי כתום בלבד, חל איסור מוחלט לחבר מספר כבלים מאריכים ע"מ ליצור קו חשמל ארוך יותר.
		- בזמן העבודה יש לפרוש את הכבל למלוא אורכו מעל אזור העבודה. במידה ואין אפשרות, ייפרס הכבל על הרצפה, עם כיסוי למניעת פגיעות מכניות.
		- תאורה זמנית תוצב בגובה 2 מ' מינימום. הכבלים יאובטחו על פי כללי הכבל מאריך.
		- אין לבצע תיקונים בכלים חשמליים אלא אך ורק ע"י חשמלאי מוסמך.
		- אין להתחבר לנקודות חשמל ללא אישור מפורש מחשמלאי הטכניון.
		- עבודות בקווי חשמל יבוצעו ע"י חשמלאי מוסמך בלבד בהתאם לחוק החשמל ותקנותיו.

**עבודה בגובה – סולמות, פיגומים ובמות הידראוליות:**

* כל עבודה המבוצעת בגובה שמעל 2 מטר ללא מעקה תעשה לפי תקנות הבטיחות בעבודה (עבודה בגובה), התשס"ז-2007, מחייבת אישור הדרכה על ידי מדריך בטיחות לעבודה בגובה- באחריות הקבלן להציג אישור בר תוקף לנציג יחידת הבטיחות טרום התחלת העבודה ויש צורך בקבלת היתר בטיחות ממזמין העבודה.
* ריתמת הבטיחות המאושרת לעבודה הינה ריתמה מלאה בלבד ומלווה בבולם נפילה תקני.
* סולמות – מאושר השימוש בסולמות תקינים ותקניים בלבד. חשמלאים ישתמשו בסולם מבודד בלבד. בסוף יום העבודה יש להשכיב את כל הסולמות במקום נעול או לנעול אותם כך שלא ניתן יהיה לגשת או להשתמש בהם.
* פיגומים – כל פיגום חייב לעמוד בכל דרישות הבטיחות ולהיות מגודר בהתאם לתקנות הבטיחות בעבודה עבודה בגובה. במקרים מסוימים חייב באישור של בודק מוסמך. במקרה של כוונה להשתמש בפיגום, יש לוודא עם נציג יחידת הבטיחות של הטכניון שהפיגום מותר לשימוש לפני תחילת העבודה.
* הקבלן יקים גידור מתאים מתחת לפיגומים או לידם, שימנע כל עליה או התקרבות לפיגום ע"י זרים.
* במת הרמה ממונעת – בכל מקרה שבו יש צורך לעבוד עם במת הרמה(כגון BOOM LIFT) או להשתמש במלגזות ומנופים יש לוודא לפני תחילת העבודה שקיימים כל האישורים הנדרשים ( בודק מוסמך למכונה , רישיונות למנופאי, רישיון לנהיגת מלגזה).
* אין להרים אנשים במלגזה ע"ג משטח – אלא בסל הרמה תקני בלבד.

**ציוד מגן אישי:**

* יש להגיע לעבודה עם כל ציוד המגן האישי הנדרש ובגדי עבודה.
* הציוד המינימלי כולל כובע מגן, נעלי בטיחות ומשקפי בטיחות, כל הציוד חייב לעמוד בתקנים ובדרישות הטכניון.
* לכל עבודה שבה קיים סיכון חיתוך/פגיעה בידיים יש להצטייד בכפפות מתאימות.
* לפי סוג העבודה, יתכן שימוש בציוד מגן נוסף: כפפות ומסיכה לריתוך, רתמה לעבודה בגובה וכדומה.

**סימון וגידור בטיחותי:**

* שטחי העבודה יגודרו תמיד בגידור קשיח מלוחות עץ או פח בגובה אדם. במידה ולא ניתן, יש לגדר בסרטי סימון. הגידור יראה ממרחק סביר ויהיה עשוי כך שהעובד/עובר אורח, הרשלן ביותר, לא יכנס לתחום הפעילות.
* המרחק המינימלי בין סימון חסימה לבין אזור העבודה יהיה לפחות 1 מ'.
* השימוש בסרטים לצורך בידוד אזור העבודה יבוצע לפי המפתח הבא:
	+ אדום – סכנת חיים אין מעבר.
	+ צהוב – ניתן לעבור אך יש לנקוט בזהירות רבה.
		- יש להציב שילוט אזהרתי באזור העבודה כך שיראה מכל צדדיו.
		- יש להסיר את הגידור בסיום העבודה.
		- יש להתקין מעקה לכל גרם מדרגות באזור העבודה.
		- כדי למנוע אפשרות פגיעה מנפילת חומרים מהפיגומים יתקין הקבלן גידור מתאים מלוחות עץ מלאים או מפחי איסכורית חדשים או שווי ערך במרחק 3 מטר מהפיגום.

**עבודות קידוח וחפירות:**

* לפני ביצוע עבודות קידוח יש לקבל אישור מיחידת הבטיחות תוך התייעצות עם מהנדס הטכניון.
* יש לבצע הערכת סיכונים לפני תחילת העבודה ויש לתת דגשים על תווי החפירה )אפשרות שחוצים אותו קווי חשמל, מים וכדומה( ,פינוי עודפים וגידור אזורי עבודה.
* עבודת החפירה תתבצע תחת השגחת מנהל עבודה מוסמך.
* אזור החפירה חייב להיות מסומן ע"י סרט סימון אדום וע"י שילוט מתאים.
* יש לגדר את אזור החפירה ע"י גידור מחוזק היטב. יש להתקין מעברים מגודרים מעל תעלות וחפירות.
* יש להבטיח התמוטטות חפירות ע"י דיפון מתאים.

**עבודות הריסה:**

* כל עבודת הריסה תתבצע תחת השגחה ישירה של מנהל העבודה.
* עבודת הריסה תעשה, לאחר גידור שטחי ההריסה ע"י גידורים בגובה מתאים שימנעו נפילה של חלק מההריסה מעבר לשטח המגודר.
* הקבלן יבטיח את המבנים או חלקיהם העומדים להריסה נגד התמוטטות לפני, בזמן ואחרי ביצוע ההריסה.
* הקבלן יוודא באמצעות אגף בינוי ותחזוקה, כי כל כבלי החשמל במבנים העומדים להריסה ינותקו לפני התחלת פעולות ההריסה וכן ינותקו כנ"ל כל צינורות מי ביוב, גז וכו'.
* הקבלן יציג שלטי אזהרה מתאימים ליד מקומות טעוני הריסה והרוסים.

**תעבורה וציוד מכני הנדסי:**

* כל כלי הרכב הכבדים (משאיות, טרקטורים, מנופים, מלגזות וכדומה) יציגו רשיונות ברי תוקף, אישור בודק מוסמך בכניסתם לאתר.
* נסיעה לאחור בכל כלי הרכב הכבדים מחייבים אמצעי התרעה קולי בנסיעה לאחור ומכוון.
* יש לחגור חגורת בטיחות בזמן נסיעה באתר ( אלא אם כן קיים אמצעי הגנה מספק אחר).
* חניית רכבים בתוך שטח האתר – עם סדי בטיחות בלבד. שפיכה מארגז משאית ( הייבר) תבוצע בשטח ישר בלבד (בחתך הרוחב,( למניעת התהפכות
* יש לציית לשלטים ותמרורים.
* הקבלן יבטיח את נעילת הכלים הכבדים וכלי הרמה כך שתימנע הפעלתם ע"י אדם שאינו מוסמך לכך.

 **- LOTOנעילה ותיוג:**

* כל עבודה על קווי אספקה חיים (קיטור, חשמל...) דורשת ניתוקם ונטרול האפשרות להשמישם לפני סיום העבודה ע"י נעילה ותיוג של הקו.
* הנעילה,ריקון הקו ושחרור האנרגיה יתבצעו ע"י עובדי הטכניון שהוסמכו לכך בלבד.

## הצהרת הקבלן:

שםהחברה הקבלנית:\_\_\_\_\_\_\_\_\_\_\_\_\_

תאריכי עבודה מתאריך: \_\_\_\_\_\_\_\_\_\_\_\_\_\_ עד תאריך: \_\_\_\_\_\_\_\_\_\_\_\_\_\_\_\_

1. אני החתום מטה מתחייב בזאת לפעול על פי פקודת הבטיחות בעבודה וכל תקנותיה וכל דין או חוק בישראל וכי אין בהוראות אלה לגרוע מאחריותי לפי כל דין.
2. אני החתום מטה המועסק בשטח הטכניון מצהיר בזאת כי הובאו לידיעתי הוראות ונהלי הבטיחות הנהוגים בהטכניון, כמו כן נהירים לי הסיכונים האפשריים בשטחיה ומתקניה.
3. הנני מתחייב בזאת לקיים את כל דרישות הבטיחות והגהות, סדרי העבודה והמשמעת הנהוגים בהטכניון ולנהוג בהתאם לכל הוראות אנשי מחלקת הבטיחות של הטכניון כפי שינתנו לי מפעם לפעם.
4. ידוע לי כי במידה ולא אעמוד בדרישות הבטיחות ינקטו נגדי צעדים שונים כגון: הפסקת עבודה זמנית ועד להרחקתי ממקום העבודה. במקרה כזה לא אהיה זכאי לכל תשלום או פיצוי בגין כך.
5. אני החתום מטה מתחייב להגיע לכל הדרכה/ תדריך שאדרש ע"י ממונה הבטיחות בכל זמן שאדרש.

הקבלן

שם: \_\_\_\_\_\_\_\_\_\_\_\_\_\_\_\_\_\_

מס' ת.ז: \_\_\_\_\_\_\_\_\_\_\_\_\_\_\_\_\_\_

מקצוע: \_\_\_\_\_\_\_\_\_\_\_\_\_\_\_\_\_\_

כתובת: \_\_\_\_\_\_\_\_\_\_\_\_\_\_\_\_\_\_

חתימה: \_\_\_\_\_\_\_\_\_\_\_\_\_\_\_\_\_\_

תאריך: \_\_\_\_\_\_\_\_\_\_\_\_\_\_\_\_\_\_

ממונה הבטיחות:

שם: \_\_\_\_\_\_\_\_\_\_\_\_\_\_\_\_\_\_

חתימה: \_\_\_\_\_\_\_\_\_\_\_\_\_\_\_\_\_\_